Brenton Paradise | LekkeSlaap
Brenton Paradise: Hooffoto's
Adres: Watsonialaan 157, Brenton-On-Sea, Knysna, 6570, Wes-Kaap
Brenton Paradise is in Brenton-On-Sea geleë en dit bied gehalteverblyf wat smaakvol versier is. Dié dubbelverdiepinghuis het pragtige uitsigte oor die oseaan en is naby die strand geleë.
Daar is 5 slaapkamers met slaapplek vir 10 gaste. Die hoofslaapkamer het 'n koninggrootte-bed en die tweede slaapkamer het 'n koningingrootte-bed. Die slaapkamers het elk toegang tot sy eie houtdek met asemrowende uitsigte oor die oseaan. Die derde slaapkamer het 'n dubbelbed en die vierde en vyfde slaapkamers het elk 2 enkelbeddens.
Die kombuis is toegerus met alles wat jy nodig het vir selfsorg, soos 'n stoof, oond, yskas, vrieskas, 'n ysmasjien, koffie- en teemaakgeriewe, breekware en eetgerei.
Die leefarea het gemaklike sitplek en daar is 4 TV's in die huis wat elk hul eie DStv, klankstelsels en DVD-spelers het.
Die huis word 3 keer 'n week skoongemaak en die skoonmaker is verder teen'n addisionele koste beskikbaar. Die skoonmaker help met skottelgoed, wasgoed en om seker te maak daar is skoon linne op versoek.
Die vermaakarea het braaigeriewe wat dit die perfekte plek maak om saam met vriende te kuier en die leefarea en vermaakarea lei na 2 groot dekke aan die see se kant.
Die dubbelverdiepinghuis het 1 stel trappe en die erf rondom die huis het steil afdraandes, so kinders moet ten alle tye onder toesig wees.
Daar is genoeg parkeerplek vir 3 voertuie voor die huis en 2 voertuie én 'n sleepwa in die motorhuis. Die huis het ook 'n moderne alarmstelsel.
Brenton-On-Sea is die ideale akkommodasie vir 'n groot gesin of 'n groep vriende. Dit is net 'n kort entjie se stap van die Blouvlagstrand af, maar dit is 'n steil ent se stap terug na 'n lang dag op die strand. Gaste kan ook die strand te voet tot by Buffelsbaai volg wat sowat 5 km daarvandaan is.
Brenton-on-Sea het 'n winkeltjie en daar is talle restaurante naby die huis. Knysna het baie besienswaardighede, doendinge en geriewe wat net 8 km daarvandaan is. Die Knysnastrandmeer is ook net 2,5 km daarvandaan.
'n Bespreking by Brenton Paradise sluit in:
Watsonialaan 157, Brenton-On-Sea, Knysna, 6570, Wes-Kaap
https://travelground.imgix.net/AAEAAQAAAAAAAAAAAAAAJGI1NDBiZDNmLTg4Y2EtNGI3Ny05NTFmLTE0NDBiMGJkMjdiMg?w=1440&h=960&fit=crop&auto=format Vanaf R3 500 per nag (plek vir 10) 157 Watsonia Avenue Brenton-On-Sea 6570 Wes-Kaap 086 999 0018 14:00-19:00 11:00 -34.072055419461 23.026917278766